|  |  |
| --- | --- |
| **ΕΦΟΡΕΥΤΙΚΗ ΕΠΙΤΡΟΠΗ**  **ΓΙΑ ΤΗΝ ΑΝΑΔΕΙΞΗ ΤΩΝ ΕΚΠΡΟΣΩΠΩΝ ΤΩΝ ΜΕΛΩΝ Ε.ΔΙ.Π.**  **ΣΤΑ ΣΥΛΛΟΓΙΚΑ ΟΡΓΑΝΑ ΤΗΣ Σ.ΤΕ.Γ.&ΤΕ.Τ.&Δ. ΤΟΥ Τ.Ε.Ι. ΘΕΣΣΑΛΙΑΣ** |  |

**ΠΡΑΚΤΙΚΟ ΕΦΟΡΕΥΤΙΚΗΣ ΕΠΙΤΡΟΠΗΣ**

**1/30-11-2017**

Στη Λάρισα στις **30** **Νοεμβρίου 2017**, ημέρα Πέμπτη και ώρα **09:00**, η Τριμελής Εφορευτική Επιτροπή, η οποία συγκροτήθηκε με την αριθμ. πρωτ. 413/28-11-2017 απόφαση του Κοσμήτορα της **Σ.ΤΕ.Γ.&ΤΕ.Τ.&Δ** του ΤΕΙ Θεσσαλίας, συνήλθε σε συνεδρίαση στην αίθουσα συσκέψεων του Τμήματος Ηλ/γων Μηχ/κων Τ.Ε. του ΤΕΙ Θεσσαλίας

Παρόντες είναι οι:

1. Καρανίκας Νικόλαος……………………………., Πρόεδρος της Ε.Ε.
2. Κουτσονικόλα Βασιλική ………………………...,Τακτικό Μέλος της Ε.Ε.
3. Παπαϊωάννου Χρήστος………………………….,Τακτικό Μέλος της Ε.Ε.

Χρέη Γραμματέα κατά τη συνεδρίαση ασκεί η κα Κουτσονικόλα Βασιλική

Μετά τη διαπίστωση απαρτίας, ο Πρόεδρος της τριμελούς Εφορευτικής Επιτροπής ενημερώνει τα μέλη ότι το θέμα της συνεδρίασης, είναι :

***«Εξέταση εκλογιμότητας και ανακήρυξη υποψηφίων εκπροσώπων***

***των μελών Ε.ΔΙ.Π. στα συλλογικά όργανα της* Σ.ΤΕ.Γ.&ΤΕ.Τ.&Δ** ***του Τ.Ε.Ι. Θεσσαλίας»***

Ο Πρόεδρος της τριμελούς Εφορευτικής Επιτροπής ενημερώνει τα μέλη ότι μέχρι τη λήξη της προθεσμίας υποβολής υποψηφιοτήτων κατατέθηκαν οι αιτήσεις υποψηφιότητας, όπως παρακάτω :

**Στη Γενική Συνέλευση Σ.ΤΕ.Γ.&ΤΕ.Τ.&Δ του Τ.Ε.Ι. Θεσσαλίας**

1. αριθμ. πρωτ. 403/22-11-2017 αίτηση της Χούντα Σταματίνας , μέλος Ε.ΔΙ.Π. του Τμ. Τεχνολόγων Γεωπόνων.

**Στην Κοσμητεία Σ.ΤΕ.Γ.&ΤΕ.Τ.&Δ του Τ.Ε.Ι. Θεσσαλίας**

1. αριθμ. πρωτ 402/22-11-2017 αίτηση υποψηφιότητας του Ράπτη Ιωάννη, μέλος Ε.ΔΙ.Π. του Τμ. Μηχανικής Βιοσυστημάτων

Η Εφορευτική Επιτροπή αφού εξέτασε εάν πληρούνται οι προϋποθέσεις του νόμου για την υποβολή υποψηφιότητας από τους υποψηφίους **Χούντα Σταματίνας** και **Ράπτη Ιωάννη** για τη θέση του εκπροσώπου των μελών Ε.ΔΙ..Π. στη Γενική Συνέλευση και στην Κοσμητεία της **Σ.ΤΕ.Γ.&ΤΕ.Τ.&Δ** του Τ.Ε.Ι. Θεσσαλίας, αντίστοιχα, καθώς και αν συντρέχουν στο πρόσωπο τους κωλύματα εκλογιμότητας, μετά από διαλογική συζήτηση και αφού έλαβε υπόψη:

1. τις διατάξεις του ν. 4485/2017 (ΦΕΚ Α΄114) «Οργάνωση και λειτουργία της ανώτατης εκπαίδευσης, ρυθμίσεις για την έρευνα και άλλες διατάξεις» και ιδίως τα άρθρα 1«Διάρθρωση της ανώτατης εκπαίδευσης-Νομική μορφή των ΑΕΙ.» 17 «Γενική Συνέλευση Σχολής», 18 «Κοσμητεία», και τις παρ. 2, 11 και 12 του άρθρου 84 «Τελικές και μεταβατικές διατάξεις Κεφαλαίων Α΄ έως Ε΄» αυτού,
2. τις διατάξεις παρ. 3 του άρθρου 29 «Ειδικές κατηγορίες διδακτικού και εργαστηριακού προσωπικού του ιδρύματος» του ν. 4009/2011 (ΦΕΚ Α΄195) «Δομή, λειτουργία, διασφάλιση της ποιότητας των σπουδών και διεθνοποίηση των ανωτάτων εκπαιδευτικών ιδρυμάτων», όπως τροποποιήθηκε και ισχύει,
3. τη διάταξη της παρ. 1 του άρθρου 2 (ΜΕΡΟΣ Β) «Θέματα διοίκησης των Α.Ε.Ι.» του ν. 4473/2017 (ΦΕΚ Α΄78) «Μέτρα για την επιτάχυνση του κυβερνητικού έργου σε θέματα εκπαίδευσης», με την οποία παρατείνεται έως την 30η Νοεμβρίου 2017 η θητεία των μονομελών και συλλογικών οργάνων διοίκησης των Ανώτατων Εκπαιδευτικών Ιδρυμάτων (Α.Ε.Ι.) που λήγει την 31η Αυγούστου 2017,
4. τις διατάξεις των άρθρων 2, 3 και 4 του ν. 3861/2010 (ΦΕΚ 112Α΄) «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια» και άλλες διατάξεις», όπως τροποποιήθηκε με το άρθρο 23 του ν. 4210/2013 (ΦΕΚ 254Α΄) «Ρυθμίσεις Υπουργείου Διοικητικής Μεταρρύθμισης και Ηλεκτρονικής Διακυβέρνησης και άλλες διατάξεις»,
5. το Π.Δ. 83/2013 «Μετονομασία του Τ.Ε.Ι. Λάρισας σε Τ.Ε.Ι. Θεσσαλίας – Μετονομασία Σχολής και Τμημάτων – Συγχώνευση Τμημάτων – Κατάργηση Παραρτημάτων και Τμημάτων – Συγκρότηση Σχολών του Τ.Ε.Ι. Θεσσαλίας» (ΦΕΚ 123Α΄), όπως τροποποιήθηκε και συμπληρώθηκε με το Π.Δ.127/2013 (ΦΕΚ 190Α΄),
6. την υπ΄ αριθμ.. 144363/Ζ1/1-9-2017 (ΑΔΑ: Ω6ΝΖ4653ΠΣ-9ΣΜ) εγκύκλιο του Υπουργού Παιδείας, Έρευνας και Θρησκευμάτων, με θέμα: «Ζητήματα οργάνων διοίκησης των Α.Ε.Ι., μετά τη δημοσίευση του ν. 4485/2017 (ΦΕΚ Α΄114)»,
7. την υπ΄ αρ. 153348/Ζ1/15-9-2017 (ΦΕΚ Β΄3255) Υπουργική Απόφαση, με θέμα: «Τρόπος διεξαγωγής των εκλογικών διαδικασιών για την ανάδειξη των μονοπρόσωπων οργάνων των Α.Ε.Ι. και διαδικασία ορισμού και ανάδειξης εκπροσώπων των μελών Ε.Ε.Π., Ε.ΔΙ.Π. και Ε.Τ.Ε.Π., των διοικητικών υπαλλήλων και των φοιτητών στα συλλογικά όργανα των Α.Ε.Ι. κατά την πρώτη εφαρμογή του ν. 4485/2017 (Α΄114)» και ειδικότερα τις διατάξεις του άρθρου 9 «Ανάδειξη εκπροσώπων»,
8. την υπ’ αριθμ. 191014/Ζ1/7-11-2017 (ΦΕΚ Β΄3969) Υπουργική Απόφαση, με θέμα: «Τροποποίηση της αριθμ. 153348/Ζ1/15-9-2017 (Β΄3255) υπουργικής απόφασης με θέμα «Τρόπος διεξαγωγής των εκλογικών διαδικασιών για την ανάδειξη των μονοπρόσωπων οργάνων των Α.Ε.Ι. και διαδικασία ορισμού και ανάδειξης εκπροσώπων των μελών Ε.Ε.Π., Ε.ΔΙ.Π. και Ε.Τ.Ε.Π. των διοικητικών υπαλλήλων και των φοιτητών στα συλλογικά όργανα των Α.Ε.Ι. κατά την πρώτη εφαρμογή του Ν.4485/2017 (Α΄114)»,
9. την υπ΄ αρ. 396/16-11-2017 προκήρυξη για την ανάδειξη των εκπροσώπων των μελών Εργαστηριακού Διδακτικού Προσωπικού (Ε.ΔΙ.Π.) στα συλλογικά όργανα της Σχολής ΤΕ.Γ.&ΤΕ.Τ.&Δ του Τ.Ε.Ι. Θεσσαλίας,
10. την αριθμ. πρωτ 403/22-11-2017 αίτηση υποψηφιότητας της Χούντα Σταματίνας , μέλος Ε.ΔΙ.Π. του Τμ. Τεχνολόγων Γεωπόνων για τη Γενική Συνέλευση της Σ.ΤΕ.Γ.&ΤΕ.Τ.&Δ.,
11. την αριθμ. πρωτ 402/22-11-2017 αίτηση υποψηφιότητας του Ράπτη Ιωάννη, μέλος Ε.ΔΙ.Π. του Τμ. Μηχανικής Βιοσυστημάτων για την Κοσμητεία της Σ.ΤΕ.Γ.&ΤΕ.Τ.&Δ.,
12. την υπ΄αρ. 413/28-11-2017 απόφαση του Κοσμήτορα της Σχολής ΤΕ.Γ.&ΤΕ.Τ.&Δ. του Τ.Ε.Ι. Θεσσαλίας, με θέμα: «Συγκρότηση τριμελούς εφορευτικής επιτροπής για τη διεξαγωγή εκλογών ανάδειξης των εκπροσώπων των μελών Εργαστηριακού Διδακτικού Προσωπικού (Ε.ΔΙ.Π.) στα συλλογικά όργανα της Σχολής ΤΕ.Γ.&ΤΕ.Τ.&Δ. του Τ.Ε.Ι. Θεσσαλίας»,
13. το αριθμ. πρωτ. 6684/29-11-2017 έγγραφο του Τμ. Προσωπικού της Δ/νσης Διοικητικού του ΤΕΙ Θεσσαλίας, σχετικά με την πλήρωση των προϋποθέσεων υποβολής υποψηφιότητας και τη μη ύπαρξη κωλυμάτων εκλογιμότητας των ανωτέρω υποψηφίων μελών Ε.ΔΙ.Π. ως εκπρόσωπων των μελών Ε.ΔΙ..Π. στη Γενική Συνέλευση και στην Κοσμητεία της Σχολής ΤΕ.Γ.&ΤΕ.Τ.&Δ. του Τ.Ε.Ι. Θεσσαλίας.

**Α π ο φ α σ ί ζ ο υ μ ε ο μ ό φ ω ν α**

1. **Ανακηρύσσουμε μοναδική υποψήφια για τη θέση του εκπροσώπου των μελών Ε.ΔΙ.Π. στη Γενική Συνέλευση της Σ.ΤΕ.Γ.&ΤΕ.Τ.&Δ. του Τ.Ε.Ι. Θεσσαλίας, την Χούντα Σταματίνα, μέλος Ε.ΔΙ.Π. του Τμ. Τεχνολόγων Γεωπόνων**

διότι πληροί τις προϋποθέσεις του νόμου για την υποβολή υποψηφιότητας και στο πρόσωπό της δεν συντρέχουν κωλύματα εκλογιμότητας.

1. **Ανακηρύσσουμε μοναδικό υποψήφιο για τη θέση του εκπροσώπου των μελών Ε.ΔΙ.Π. στη Γενική Συνέλευση της Σ.ΤΕ.Γ.&ΤΕ.Τ.&Δ. του Τ.Ε.Ι. Θεσσαλίας, τον Ράπτη Ιωάννη, μέλος Ε.ΔΙ.Π. του Τμ. Μηχανικής Βιοσυστημάτων**

διότι πληροί τις προϋποθέσεις του νόμου για την υποβολή υποψηφιότητας και στο πρόσωπό της δεν συντρέχουν κωλύματα εκλογιμότητας.

1. Τη ανάρτηση του ανωτέρω πίνακα υποψηφίων μελών Ε.ΔΙ.Π. στην κεντρική ιστοσελίδα του Ιδρύματος.
2. Κάθε εκλογέας εγγεγραμμένος στους εκλογικούς καταλόγους του Ιδρύματος καθώς και ο κάθε υποψήφιος, ο αντιπρόσωπος ή ο αναπληρωτής του έχουν δικαίωμα να υποβάλουν εγγράφως ένσταση ενώπιον της τριμελούς Εφορευτικής Επιτροπής για έλλειψη νόμιμων προσόντων και τη συνδρομή κωλυμάτων σε υποψηφίους του ως άνω πίνακα και γενικά για παραβίαση των διατάξεων του νόμου κατά την ανακήρυξη των υποψηφίων, το αργότερο δύο (2) εργάσιμες ημέρες πριν από τη διεξαγωγή της ψηφοφορίας, σύμφωνα με τις διατάξεις του άρθρου 7 της αριθμ. 153348/Ζ1/15-9-2017 (ΦΕΚΒ΄3255) Υ.Α..

Η τριμελής Εφορευτική Επιτροπή αποφαίνεται αιτιολογημένα επί της ένστασης το αργότερο μέσα σε μία (1) ημέρα από την υποβολή της και επί αποδοχής της αναμορφώνει τον ως άνω πίνακα υποψηφίων και μέσα στην ίδια προθεσμία τοιχοκολλά τον αναμορφωμένο πίνακα σε εμφανές σημείο του Ιδρύματος και τον αναρτά στην κεντρική ιστοσελίδα του Ιδρύματος.

Στο σημείο αυτό, μη υπάρχοντος άλλου θέματος, ο Πρόεδρος κηρύσσει το πέρας της συνεδρίασης της Εφορευτικής Επιτροπής.

Τα μέλη διάβασαν το πρακτικό και υπέγραψαν όπως παρακάτω:

|  |  |
| --- | --- |
| **Ο Πρόεδρος** | **Τα Μέλη της ΕΕ** |
| **Καρανίκας Νικόλαος** | **Κουτσονικόλα Βασιλική**  **Παπαιωάννου Χρήστος** |
|  |  |

Οι υπογραφές έχουν τεθεί στο πρωτότυπο το οποίο τηρείται στο αρχείο του Προέδρου της Εφορευτικής Επιτροπής